Եվգենի Սատանովսկի

Եվգենի Յանովիչ Սատանովսկի (, ), ռուսաստանցի արևելագետ և տնտեսագետ, Իսրայելի և Մերձավոր Արևելքի այլ երկրների քաղաքականության և տնտեսագիտության ոլորտի առաջատար փորձագետներից մեկը։ «Մերձավոր Արևելքի ինստիտուտ» (նախկինում՝ Իսրայելի և Մերձավոր Արևելքի հետազոտությունների ինստիտուտ) հետազոտական կենտրոնի հիմնադիր և նախագահ։ Տնտեսագիտության թեկնածու, պրոֆեսոր։

Ռուսաստանի հրեական վեհաժողովի երրորդ նախագահ (2001-2004)։

ՌԴ Պետական դումայի քաղաքացիական հասարակության զարգացման, հասարակական և կրոնական միավորումների հիմնախնդիրների հարցերով կոմիտեի խղճի ազատության և կրոնական միավորումների ոլորտում օրենսդրության կատարելագործման փորձագիտական խմբի անդամ։

Կենսագրություն 
Եվգենի Սատանովսկին ծնվել է 1959 թվականի հունիսի 15-ին Մոսկվայում` մետաղագործական սարքավորումների կոնստրուկտորի ընտանիքում ։ Սատանովսկիների ընտանիքը սերում է Արևմտյան Ուկրաինայի Սատանով քաղաքից։

1980 թվականին ավարտել է Մոսկվայի պողպատի և համաձուլվածքների ինստիտուտը և աշխատել է մետաղագործական գործարանների նախագծման պետական ինստիտուտի խողովակագլոցման բաժնում որպես ինժեներ ։ 1984 թվականին, հոր մահվան պատճառով, ընտանիքը պահելու համար, նա աշխատանքի է անցել «Մուրճ և մանգաղ» գործարանում որպես տաք գլոցման արտադրամասի բանվոր։

1982 թվականին Սերգեյ Լուգովսկու ազդեցությամբ, որի հայրը աշխատում էր Սատանովսկու հոր հետ Մոսկվայի պողպատի ինստիտուտում, մտել է եբրայերենի ուսումնասիրության նրա խմբակ։ 1980-ական թվականների կեսերին մասնակցել է հրեական հասարակական կյանքին և դարձել պատմաազգագրական հանձնաժողովի անդամ։ 1988 թվականին նա թողել է գործարանը և սկսել զբաղվել բիզնեսով՝ 1989 թվականին դառնալով «Արիել» ընկերությունների ֆինանսաարդյունաբերական խմբի նախագահ։

1993 թվականից՝ Մերձավոր Արևելքի ինստիտուտի նախագահն է (մինչև 1995 թվականը՝ Իսրայելի հետազոտությունների ինստիտուտ, մինչև 2005 թվականը՝ Իսրայելի և Մերձավոր Արևելքի հետազոտությունների ինստիտուտ)։

1999 թվականին Ռուսաստանի գիտությունների ակադեմիայի Արևելագիտության ինստիտուտում, տնտեսագիտության դոկտոր, պրոֆեսոր Վլադիմիր Իսաևի գիտական ղեկավարությամբ, պաշտպանել է «90-ականներին իսրայելական հասարակության տնտեսական զարգացման առանձնահատկությունը» թեմայով գիտական թեզը (մասնագիտություն՝ 08.00.14 Համաշխարհային տնտեսություն և միջազգային տնտեսական հարաբերություններ)՝ ստանալով գիտությունների թեկնածուի կոչում։

1995 թվականից Վլադիմիր Գուսինսկու առաջարկով Սատանովսկին ներգրավվել է Ռուսաստանի հրեական վեհաժողովի ստեղծման աշխատանքներին։ 2001-2004 թվականներին եղել է Ռուսաստանի հրեական վեհաժողովի երրորդ նախագահը։ Այդ պաշտոնում փոխարինել է Լեոնիդ Նեվզլինին ։ Նախկինում նա փոխնախագահն էր, որը պատասխանատու էր բարեգործության, բարձրագույն աշխարհիկ կրթության, մշակույթի, գիտության և սպորտի համար։ Հրեական համաշխարհային վեհաժողովի տնօրենների խորհրդի անդամ է։

Սատանովսկին Մերձավոր Արևելքի տարածաշրջանի աշխարհաքաղաքականություն և տնտեսագիտություն է դասավանդում Մոսկվայի պետական համալսարանին կից Ասիայի և Աֆրիկայի երկրների ինստիտուտի հրեական ուսումնասիրությունների ամբիոնում, Հրեական ուսումնասիրությունների և հրեական քաղաքակրթության կենտրոնի իսրայելագիտության ամբիոնի վարիչն է։ 1998 թվականից դասախոսել է Դուբնովի անվան բարձրագույն հումանիտար դպրոցում (Մոսկվայի եբրայական համալսարան)։ Դասավանդել է նաև Մոսկվայի միջազգային հարաբերությունների պետական ինստիտուտում։

Որպես փորձագետ և բանախոս մասնակցում է մասնագիտացված գիտական կոնֆերանսներին։ «Վեստի FM» ռադիոկայանում մասնակցում է իր ընկեր Վլադիմիր Սոլովյովի հաղորդումներին, որտեղ երկուշաբթիից ուրբաթ Սերգեյ Կորնեևսկու հետ վարում է նաև «Երեքից հինգը» հաղորդաշարը։ Ռուսական հասարակական-քաղաքական թոք շոուների մասնակից է պետական հեռուստաալիքներում, այդ թվում՝ «Երեկո Վլադիմիր Սոլովյովի հետ» (2015 թվականից)։

Անձնական կյանք 
Ամուսնացած է Մարիայի հետ, նրանք ունեն երկու երեխա և երեք թոռ։

Սատանովսկին և հայերը 
Եվգենի Յանովիչը հայտնի է իր հայանպաստ ելույթներով, նշված հաղորդաշարերի ժամանակ, հարցազրույցներում և հոդվածներում և բազմիցս արտահայտվել է ի պաշտպանություն հայերի, Արցախի Հանրապետության, Հայոց ցեղասպանության ճանաչման։

2020 թվականի հայ-ադրբեջանական պատերազմի օրերին մշտապես պաշտպանում է հայկական կողմին՝ դատապարտելով ադրբեջանա-թուրքական ագրեսիան։

Հրապարակումներ

Գրքեր

Հոդվածներ 

 Глобализация терроризма и её последствия // Международная жизнь : журнал. — 2001. — Вып. 9—10. — С. 19. — ISSN 0130-9625
 Большая игра — XXI век // Международная жизнь : журнал. — 2006. — Вып. 3. — С. 15. — ISSN 0130-9625
 Некоторые силовые центры современного мира: прогноз геополитической ситуации. Россия и мусульманский мир.
 Компромиссы бессмысленны. Россия и мусульманский мир.
 Новый Ближний Восток. Россия и мусульманский мир, 2005. — ISSN 1998—1813.
 Столкновение Ирана с Израилем может обернуться военным конфликтом. Россия и мусульманский мир.
 Большая игра — XXI век. Россия и мусульманский мир.
 Уроки пакистанской демократии. Россия и мусульманский мир.
 Ирак: пять лет войны за нефть и демократию. Россия и мусульманский мир.
 Россия и последствия ускоренной модернизации Ближнего и Среднего Востока. Россия и мусульманский мир.
 Мир на руинах того, что останется..? // Азия и Африка сегодня : журнал. — 2008. — Вып. 5. — С. 26—27. — ISSN 0321-5075.
 Пять лет войны за нефть и демократию // Международная жизнь : журнал. — 2008. — Вып. 9—10. — С. 3—10. — ISSN 0130-9625.
 Борьба на лоскутном одеяле. Будущее арабского мира определят события в Йемене // Военно-промышленный курьер : еженедельная газета. — 2 сентября 2015. — Вып. 33 (599).
 Eugene Satanovsky. Jewish Politics and Community-Building in the Former Soviet Union // Jewish Political Studies Review. — Vol. 14. — № 1/2. — Spring 2002. — P. 29—45.

Ժողովածուներ 

 Актуальные проблемы Ближнего Востока. Материалы конференции. — М., 1998. — ISBN 5-89394-018-0.

Ծանոթագրություններ

Արտաքին հղումներ 

 
 Եվգենի Յանովիչ Սատանովսկու տեսաալիքը YouTube-ում
    
 Եվգենի Յանովիչ Սատանովսկու կենսագրությունը ՌԻԱ Նովոստի գործակալության կայքում
 Եվգենի Յանովիչ Սատանովսկին «Էխո Մոսկվի» ռադիոկայանի եթերում
 Հարցազրույց Եվգենի Սատանովսկու հետ ռադիո «Ֆակուլտետում» 
 Մերձավոր Արևելքի ինստիտուտ
 Եվգենի Յանովիչ Սատանովսկին ՝ Ռուսաստանի գիտական մեջբերման ինդեքսում
 Եվգենի Սատանովսկի // Հրեական գործակալություն Սոխնուտ
 Եվգենի Սատանովսկի. «Հրեական աստվածն առատաձեռն է հրաշքներով»։ Մերձավոր Արևելքի ինստիտուտի նախագահը խոսում է արաբական նոր հեղափոխությունների պատճառների և հետևանքների մասին // Lechaim, April 2011 Nisan 5771 - 4 (228)
 Եվգենի Սատանովսկի. Բարաք Օբաման չխուսափեց ամերիկացիների համակարգային սխալից (հարցազրույց) // ՏԱՍՍ

Ռուս գործարարներ
Ասիայի և Աֆրիկայի երկրների ինստիտուտի դասախոսներ
Տնտեսագիտության թեկնածուներ
Ռուս տնտեսագետներ
Ռուս արևելագետներ
Մոսկվա քաղաքում ծնվածներ
Վիքիպեդիա:Վիքիտվյալների արժեքների վերաձևակերպմամբ հոդվածներ
Ռուսաստանի հրեաներ
Ռուս հաղորդավարներ